

 Ezermalas iela 10, Rīga, LV-1014; tālr.67209786; e-pasts pasts@koledza.vp.gov.lv; [www.policijas.koledza.gov.lv](http://www.policijas.koledza.gov.lv)

 **NOLIKUMS**

 Rīgā

|  |  |
| --- | --- |
|  |  |
| 12.09.2025.  |  Nr. 14 |

**Grozījums Valsts policijas koledžas 2024. gada 30. aprīļa**

**nolikumā Nr. 8 “Valsts policijas koledžas studiju nolikums”**

APSTIPRINĀTS

Valsts policijas koledžas domes

2025. gada 7. augusta sēdē,

protokols Nr. 5

Izdots saskaņā ar

Valsts pārvaldes iekārtas likuma

72. panta pirmās daļas 2. punktu

Izdarīt Valsts policijas koledžas 2024. gada 30. aprīļa nolikumā Nr. 8 “Valsts policijas koledžas studiju nolikums” grozījumu un papildināt nolikumu ar nodaļu “IV.1 Kārtējo un noslēguma pārbaudījumu vērtējumu pārsūdzēšana” šādā redakcijā:

“**IV.1 Kārtējo un noslēguma pārbaudījumu vērtējumu pārsūdzēšana**

511. Studentam ir tiesības pārsūdzēt studiju kursa kārtējā vai noslēguma pārbaudījuma vērtējumu, ja students nepiekrīt saņemtajam vērtējumam.

512. Ja students pārsūdz studiju kursa kārtējā vai noslēguma pārbaudījuma vērtējumu, viņš 5 (piecu) darba dienu laikā pēc vērtējuma paziņošanas Sistēmā iesniedz ziņojumu Koledžas direktora vietniekam studiju un mācību jautājumos, norādot pārsūdzības pamatojumu un argumentāciju.

513. Saņemot 512. punktā norādīto ziņojumu, Koledžas direktora vietnieks studiju un mācību jautājumos 5 (piecu) darba dienu laikā izveido komisiju trīs pedagogu sastāvā, nosakot komisijas priekšsēdētāju un komisijas locekļus, kas atkārtoti izskata studenta pārbaudījuma darbu un tā novērtējumu.

514. Komisijas sastāvā netiek iekļauts pedagogs, kura vērtējums tiek pārsūdzēts. Komisijas sastāvu apstiprina ar Koledžas direktora izdotu pavēli.

515. Komisijas priekšsēdētājs 7 (septiņu) darba dienu laikā pēc tās izveidošanas sasauc komisijas sēdi, kurā vērtē pārsūdzības pamatotību un argumentāciju un pieņem lēmumu par vērtējuma saglabāšanu, paaugstināšanu vai pazemināšanu, sniedzot rakstisku pamatojumu, un iesniedz Koledžas direktora vietniekam mācību un studiju jautājumos rakstisku ziņojumu (iesniegumu), kurā norāda komisijas pieņemto lēmumu attiecībā uz studenta pārsūdzību. Nepieciešamības gadījumā komisijas dalībai komisijas sēdē pieaicina pedagogu, kura vērtējums tiek apstrīdēts un studentu, kurš iesniedzis pārsūdzību (ziņojumu).

516. Pēc komisijas sēdes Koledžas direktora vietnieks mācību un studiju jautājumos 3 (trīs) darba dienu laikā izvērtē komisijas argumentus un pieņemto lēmumu un lemj par studenta gala vērtējumu kārtējā vai noslēguma pārbaudījumā, par kuru tika iesniegta pārsūdzība.

517. Izglītības koordinācijas nodaļa 2 (divu) darba dienu laikā pēc Koledžas direktora vietnieka mācību un studiju jautājumos lēmuma ievada gala vērtējumu Sistēmā un informē par to studentu.”

Direktora p.i. A.Fišere

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Vita Zukule 67209744

vita.zukule@koledza.vp.gov.lv

Santa Reksce 67209793

santa.reksce@koledza.vp.gov.lv

NOSŪTĪŠANAS UZDEVUMS:

VPK Direktora vietnieks SM

VPK Direktora vietnieks DA

VPK vecākais speciālists

VPK FVN

VPK IKN

VPK IPKK

VPK TZK

VPK PTK

VPK SK

VPK KN

VPK KAPMC

VPK PVN

VPK AN

VPK KinN

VPK B

VPK IMC